Document ID: 31993R0183

31993R0183
L 022/58
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 183/93 НА КОМИСИЯТА
от 29 януари 1993 година
за изменение на Регламент (ЕИО) № 2568/91 относно характеристиките на маслиновото масло и маслиновото масло от остатъчен материал и съответните методи за анализ
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент 136/66/ЕИО на Съвета от 22 септември 1966 г. относно създаване на обща организация на пазара на масла и мазнини (1), последно изменен с Регламент (ЕИО) № 2046/92 (2), и по-специално член 35а от него,
като има предвид, че Регламент (ЕИО) № 2568/91 на Комисията (3), последно изменен с Регламент № 3288/92 (4), определя характеристиките на различните видове маслиново масло и маслиново масло от остатъчен материал и съответните методи за анализ; като има предвид, че Регламент (ЕИО) № 2568/91 изменя допълнителните бележки 2, 3 и 4 към глава 15 от комбинираната номенклатура, съдържаща се в приложение I към Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и относно Общата митническа тарифа (5), последно изменен с Регламент (ЕИО) № 2505/92 на Комисията (6);
като има предвид, че с оглед придобития опит методите за анализ следва да се адаптират или да бъдат определени с по-голяма точност в някои случаи; като има предвид, че в Регламент (ЕИО) № 2568/91 са допуснати грешки;
като има предвид, че във връзка с провеждащите се понастоящем проучвания периодът, през който държавите-членки могат да използват научно потвърдени национални методи за анализ, следва да бъде продължен;
като има предвид, че поради развитието в изследванията характеристиките на маслиновото масло, определени в Регламент (ЕИО) № 2568/91, следва да се коригират с оглед по-добро гарантиране на чистотата на продаваните продукти и определянето на съответните методи за анализ;
като има предвид, че, за да се направи възможно въвеждането на средствата, необходими за прилагане на новия метод, влизането му в сила следва да бъде отложено с няколко месеца;
като има предвид, че Регламент (ЕИО) № 2568/91 следва да бъде изменен;
като има предвид, че мерките, предвидени в настоящия регламент, са в съответствие със становището на Управителния комитет по масла и мазнини,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 2568/91 се изменя, както следва:
1.
В първия параграф на член 3 „31 декември 1992 г.“ се замества със „28 февруари 1993 г.“;
2.
Член 5 се заменя със следното:
„Член 5
Допълнителни бележки 2, 3 и 4 към глава 15 от комбинираната номенклатура, съдържаща се в приложение I към Регламент (ЕИО) № 2658/87 на Съвета (7), се заменят с текста, съдържащ се в приложение ХIV към настоящия регламент.
3.
Приложенията се изменят, както е предвидено в приложението към настоящия регламент.
Член 2
Настоящият регламент влиза в сила на двадесет и първия ден след публикуването му в Официален вестник на Европейските общности.
Въпреки това, точка 10 от приложението се прилага от 1 юли 1993 г. по отношение на маслиново масло, пакетирано към тази дата.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 януари 1993 година.

Labels: 0
3
17
16